Ֆրեդերիկ Վեսելի

Ֆրեդելիկ Վեսելի (ալբ․՝ Frédéric Veseli, նոյեմբերի 20, 1992(1992-11-20), Renens, Ouest Lausannois District, Վո, Շվեյցարիա), ալբանացի ֆուտբոլիստ, շվեյցարական «Լուգանո» ակումբի և Ալբանիայի հավաքականի պաշտպան։ Ծնվել է Ռենան քաղաքում, հանդես է եկել շվեյցարական «Ռենան» և «Լոզաննա-Սպորտ» ակումբներում։ 2008 թվականին տեղափոխվել է «Մանչեսթեր Սիթի», ավելի ուշ՝ «Մանչեսթեր Յունայթեդ» և «Իպսվիչ Թաուն», սակայն չի ընդգրկվել այդ ակումբների հիմնական կազմերում։ 2013/14 միցաշրջանի երկրորդ կեսում վարձավճարով սկսել է խաղալ «Բերի» ակումբում, իսկ 2014/15 մրցաշրջանի սկզբում վարձավճարով տեղափոխվել է «Պորտ Վեյլ»։ 2015 թվականի հուլիսից շվեյցարական Սուպերլիգայի «Լուգանո» ակումբի հիմնական խաղացող է։
Ֆրեդերիկ Վեսելին Շվեյցարայի ազգային հավաքականում հանդես է եկել գրեթե բոլոր մակարդակներում։ 2009 թվականին որպես թիմի ավագ մասնակցել է մինչև 17 տարեկանների առաջնությանը, որն ավարտվել է շվեյցարացիների հաղթանակով։ Վեսելին հրաժարվել է խաղալ Կոսովոյի հավաքականում, իսկ 2015 թվականի նոյեմբերին ընդունել է Ալբանիայի հավաքականում խաղալու առաջարկը։ 2016 թվականի մայիսի 31-ին Վեսելին ընդգրկվել է հավաքականի կազմում, որ պիտի մասնակցեր 2016 թվականի Եվրոպայի առաջնությանը։


== Ակումբային կարիերա ==


=== Վաղ տարիներ ===
Իր ֆուտբոլային կարիերան Վեսելին սկսել է «Ռենան» ակումբում։ 2005 թվականին տեղափոխվել է «Լոզաննա Սպորտ» ակումբ, որտեղ խաղացել է մինչև 2008 թվականը, երբ տեղափոխվել է Անգլիա և ընդունվել «Մանչեսթեր Սիթիի» ակադեմիա։ 4 մրցաշրջանների ընթացքում նա խաղացել է ակումբի պահեստային կազմում։ 2010 թվականի սեպտեմբերի 22-ին Ռոբերտո Մանչինին Վեսելիին ընդգրկել է Ֆուտբոլային լիգայի գավաթի 3-րդ փուլի շրջանակներում «Վեստ Բրոմվիչ Ալբիոն» ակումբի դեմ խաղին մասնակցության հայտում։ 2011/2012 մրցաշրջանում Վեսելին ակումբի կազմում հայտագրվել է մասնակցելու World Football Challenge-ին, սակայն մասնակցել է միայն մեքսիկական «Ամերիկա» ակումբի դեմ խաղին։
2012 թվականի հունվարի 31-ին՝ տրանսֆերային պատուհանի վերջին օրը, Վեսելին՝ որպես ազատ գործակալ, տեղափոխվել է «Մանչեսթեր Յունայթեդ»՝ բացատրելով դա նրանով, որ այնտեղ ավելի մեծ շանս ունի ընդգրկվելու հիմնական կազմում, սակայն 2013 թվականի հուլիսին պայմանագրի ժամկետը լրացել է, և ակումբը հրաժարվել է խաղացողից։


=== «Իպսվիչ Թաուն» ===
2013 թվականի հուլիսին Վեսելին տեղափոխվել է Չեմպիոնշիփի «Իպսվիչ Թաուն» ակումբ՝ ստորագրելով 2 տարվա պայմանագիր։ Օգոստոսի 6-ին նա ակումբի կազմում առաջին անգամ խաղադաշտ դուրս եկավ «Բլոդհոլ Ուեյ» մարզադաշտում՝ մասնակցելով Ֆուտբուլային լիգայի գավաթի շրջանակններում անցկացվող «Սթիվենիջ» ակումբի դեմ խաղին, որն ավարտվեց «Իպսվիչ Թաունի» պարտությամբ 2:0 հաշվով։ 2013 թվականի դեկտեմբերի 31-ին Վեսելին վարձավճարով մեկ ամսով տեղափոխվել է երկրորդ Ֆուտբոլային լիգայի «Բերի» ակումբ, սակայն այնտեղ մնացել է 93 օր, մինչ «Գիգ Լեյն» մարզադաշտի վերանորոգման ավարտը։ Նա ակումբի կազմում մասնակցել է 18 խաղի և օգնել է թիմին գրավել 11-րդ տեղը։ Ակումբի մարզիչ Դևիդ Ֆլիթքրոֆթը Վեսելիին Պաբլո Միլսի ու Ջեյմս Մաքնալթիի հետ ընդգրկել է պաշտպանական եռյակում։ Վեսելիի մասնակցած 18 խաղերից 10-ում «Բերիի» դարպասը մնացել է աննվաճ։


=== «Պորտ Վեյլ» ===
2014 թվականի հուլիսին Վեսելին վարձավճարի մասին համաձայնություն է կնքել Առաջին Ֆուտբոլային լիգայի «Պորտ Վեյլ» ակումբի հետ 2014/2015 միցաշրջանի առաջին կեսի վերաբերյալ։ Ակումբի մարզիչ Միքի Ադամսը Վեսելիին դրել է աջ պաշտպան Ադամ Յեյտսի փոխարեն։ Սակայն սեպտեմբերին նա ստացել է կողերի կոտրվածք և բաց է թողել 2 շաբաթ՝ հիմնական կազմ վերադառնալով նոյեմբերի 15-ին «Ռոչդեյլի» դեմ խաղում, որ տեղի է ունեցել «Վեյլ Պարկ» մարզադաշտում և ավարտվել է «Պորտ Վեյլի» հաղթանակով 0:1 հաշվով։ Մեկ շաբաթ անց նրանք հաղթեցին նաև «Միլթոն Քինս Դունսի» դեմ խաղում, իսկ Վեսելին դարձավ հանդիպման լավագույն խաղացող։
2015 թվականի հունվարի 7-ին ալբանացին վերջնականապես տեղափոխվեց «Պորտ Վեյլ»։ Փետրվարի 21-ին Վեսելին խփեց իր ակումբային կարիերայի առաջին գոլը՝ տնային խաղում գրավելով «Դոնկաստեր Ռովերսի» դարպասը մոտավորապես 27 մետրից (խաղն ավարտվեց «Պորտ Վեյլի» հաղթանակով 3:0 հաշվով), և այդ գոլի շնորհիվ ընդգրկվեց շաբաթվա խորհրդանշական հավաքականում։


=== «Լուգանո» ===
2015 թվականի հուլիսին Վեսելին որոշեց չերկարացնել պայմանագիրը անգլիական ակումբի հետ և մեկ տարվա պայմանագիր կնքեց շվեյցարական Սուպերլիգայի «Լուգանու» ակումբի հետ։ Նա մասնակցեց առաջնության 36 խաղերից 33-ին, և թիմը մեկ միավորով առաջ անցավ Սուպերլիգայից դուրս մնացած «Ցյուրիխ» ակումբից։


== Կարիերան հավաքականում ==
Վեսելին Շվեյցարիայի մինչև 17 տարեկանների հավաքականի կազմում մասնակցել է Եվրոպայի 2009 թվականի առաջնությանը և հասել մինչև եզրափակիչ (առաջնությունն անցկացվել է Գերմանիայում)։ 2009 թվականի հոկտեմբերին նա ակումբի հետ մասնակցել է աշխարհի՝ մինչև 17 տարեկանների առաջնությանը, որ անցկացվել է Նիգերիայում. Վեսելին մասնակցել է 6 խաղի և եղել է թիմի ավագը։ Եզրափակիչ խաղում ակումբը 1:0 հաշվով հաղթել է առաջնության տերերին։
Վեսելին, ունենալով շվեյցարական քաղաքացիություն, հրաժարվել է խաղալ Շվեյցարիայի հավաքականում՝ հայտարարաելով, որ կցանկանար խաղալ Ալբանիայի՝ իր պատմական հայրենիքի հավաքականում։ Մի քանի անգամ նրան առաջարկել են խաղալ Կոսովոյի հավաքականում (այդ մասին նրան խնդրել է անձամբ հավաքականի մարզիչ Ալբերտ Բունյակին), սակայն Վեսելին հայտարարել է, որ ոչ մի կապ չունի Կոսովոյի հետ։ 2015 թվականի նոյեմբերի 7-ին Վեսելին Ալբանիայի հավաքական մարզիչ Ջանի Դե Բիազի կողմից կանչվել է մասնակցելու Կոսովոյի և Վրաստանի հավաքականների դեմ ընկերական խաղերին։ Ալբանիայի հավաքականի կազմում Վեսելին առաջին անգամ խաղացել է Կոսովոյի հավաքականի դեմ խաղում (դուրս է եկել փոխարինման)։ 2016 թվականի մայիսի 31-ին Ջանի Դե Բյազին Վեսելիին ընդգրկել է Եվրոպայի առաջնության մասնակիցների հայտագրում։


== Խաղաոճ ==
2014 թվականի հուլիսին Միքի Ադամսը հարցազրույցի ժամանակ ասել է, թե Վեսելին արագ խաղացող է, որ ունի բավական փորձ։


== Վիճակագրություն ==
2016 թվականի հունիսի 1-ի դրությամբ


=== Հավաքականում ===
Ընդհանուր՝ 3 խաղ / 0 գոլ


== Ձեռքբերումներ ==
Շվեյցարիայի հավաքական (մինչև 17)Աշխարհի մինչև 17 տարեկանների առաջնության հաղթող - 2009


== Ծանոթագրություններ ==


== Արտաքին հղումներ ==
Ցուցանիշները soccerbase.com կայքում (անգլ.)
Վիճակագրություն FIFA-ի կայքում(անգլ.)
Ֆրեդերիկ Վեսելիի էջը soccerway.com կայքում (անգլ.)